***Doplnok č. 1/2012***

***Všeobecného záväzného nariadenia obce Oravská Polhora č. 1/2009 o určení postupu, podmienok a výške úhrady pri***

***poskytovaní sociálnych služieb obce Oravská Polhora***

*Obecné zastupiteľstvo obce Oravská Polhora v zmysle § 4, ods. 3, písm. o)**a § 6, ods. 1 zákona SNR č.369/1990Zb. o obecnom zriadení v znení neskorších zmien a doplnkov, v zmysle zákona SNR č. 448/2008 Z. z. o sociálnych službách /ďalej len zák. o soc. službách/ a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a v zmysle zákona č. 50/2012, ktorým sa dopĺňajú zákony č. 448/2008 Zb. a 455/1991 Zb. vydáva tento doplnok všeobecného záväzného nariadenia č. 1/2009*

***§ 6***

*sa mení nasledovne*

***Výška a spôsob úhrady za opatrovateľskú službu***

*1. Prijímateľ sociálnej služby je povinný platiť úhradu za opatrovateľskú službu podľa svojho príjmu a majetku v zmysle § 72 zákona č. 448/2008 Z. z. o sociálnych službách a o zmene a doplnení zákona č. 455/1991 Z. z. o živnostenskom podnikaní doplnené zákonom č. 50/2012 Zb. z.*

*2. Úhrada za opatrovateľskú službu sa stanovuje vo výške 1,50 EUR na jednu hodinu v zmysle § 72 ods. 5.*

*3. Opatrovateľská služba sa poskytuje v rozsahu minimálne 0,5 hod. denne a maximálne 7,5 hod. denne.*

*4. Celková výška úhrady za opatrovateľskú službu v kalendárnom mesiaci sa určí podľa rozsahu poskytovaných úkonov a vypočíta sa ako násobok sumy 1,50 EUR a počtu hodín poskytovanej opatrovateľskej služby.*

*5. Rozsah a podmienky úhrady za poskytovanie opatrovateľskej služby si klient dohodne s poskytovateľom v zmluve o poskytovaní sociálnej služby.*

*Tento doplnok VZN bol schválený uznesením Obecného zastupiteľstva obce Oravská Polhora na svojom rokovaní dňa 20. apríla 2012, číslo uznesenia 3/2012.*

*Tento doplnok VZN nadobúda účinnosť dňom 1.7.2012.*

*Vyvesené na úradnej tabuli dňa 05.04.2012.*

*Zvesené z úradnej tabule dňa 06.05.2012.*

***Ing. Peter Horváth***

***starosta obce***